泗水新村

泗水新村，是吴越杭州市上城区个一隻民國建築羣，開始辰光是浙江省政府民政厅个宿舍，日軍占领脱杭州後首，勒垃泗水新村開設过慰安所。

 历史 
1934年，泗水新村垃宋代慈幼局旧址个慈幼路丄开建，以泗水坊得名，伊歇是浙江省政府民政厅个宿舍。新村佔地1.998畝，建築面積1584.96平方米，是三列有幾隻單元个新式石庫門房屋，攏總有大小房間63間。

1937年12月底，日軍占领脱杭州，勒垃泗水新村開仔「關門亭」慰安所。另外還有日華樟腦會社、西湘影戲院咾啥个日資企業。根據1940年《支那在留邦人人名録》，泗水新村裏向還有一爿朝鮮人開个「第一亞細亞亭」慰安所。

抗战胜利以後，泗水新村转到交通银行杭州分行名下，1949年以後，改成功機關幹部宿舍。

 保护 
缩略图|杭州市历史建筑标识牌
2006年8月16号，杭州市政府批复泗水坊历史地段保护规划。泗水坊历史保护地段，北到国货路，南到将军路（原来个人民路），东到浣沙路，西到延安路，包括泗水新村个四幢砖木结构联排公寓搭街丄个两层楼木屋。2021年到2022年，上城区对泗水坊历史地段进行整治。

2010年开始，泗水新村个居民搬迁，2011年，泗水新村建筑群畀杭州市政府列入《杭州市第六批历史建筑保护名单》。

 参考文献 

 外部链接 

 023-泗水新村建筑群

Category:杭州市历史建筑
Category:上城区建筑物